钦定古今图书集成/明伦汇编/宫闱典/第045卷 > 汉
## 钦定古今图书集成/明伦汇编/宫闱典/第045卷 > 汉

汉兴，因秦之称号，妾皆称夫人。又有美人、良人、八子、
七子、长使、少使之称。武帝制“倢、伃、𫰛娥、傛、华、充依”，各
有爵位。元帝加昭仪之号，凡十四等。

按《汉书外戚传》：“汉兴，因秦之称号，妾皆称夫人。又有
美人、良人、八子、七子、长使、少使之号焉。”

〈注〉师古曰：“良，善也。八七，禄秩之差也。长使、少使，主供使者。”

至武帝制，“倢伃、𫰛娥傛、华充依”，各有爵位。

师古曰：“倢，言接幸于上也。伃，美称也。𫰛娥，皆美貌也。傛傛，犹言奕奕也，便习之意也。充依，言充后庭而依秩序也。”

而元帝加“昭仪”之号。

师古曰：“昭显其仪，示隆重也。”

凡十四等云：

师古曰：“除皇后自昭仪以下至秩百石，十四等。”

昭仪位视丞相，爵比诸侯王；倢伃视上卿，比列侯；𫰛
娥视中二千石，比关内侯。

师古曰：“中二千石实得二千石也。中之言满也。月得百八十斛，是为一岁，凡得二千一百六十石。言二千者，举成数耳。”

傛华视真二千石，比大上造。

师古曰：“真二千石，月得百五十斛，一岁得千八百。”

《石耳大上造》第十六爵。

美人视二千石，比少上造。

《师古》曰：“二千石月得百二十斛，一岁凡得一千四百四十石耳。少上造第十五爵。”

八子：视千石，比中更。

师古曰：“中更第十三爵也。”

充依视千石，比左更。

《师古》曰：“左更第十二爵。”

七子：视八百石，比“右庶长。”

《师古》曰：“右庶长，第十一爵。”

良人视八百石，比左庶长。

《师古》曰：“左庶长，第十爵。”

长使，视六百石，比五大夫。

《师古》曰：“五大夫，第九爵。”

少使，视四百石，比公乘。

《师古》曰：“《公乘》第八爵。”

五官视三百石。

师古曰：“五官所掌，亦象外之五官也。”

顺常视二百石，无涓共和、娱灵、保林、良使，夜者皆视
百石。

师古曰：“涓，洁也。无涓，言无所不洁也。共读曰恭，言恭顺而和柔也。娱灵，可以娱乐情灵也。保，安也。保林，言其可安乐如林也。良使，使令之善者也。夜者，主职夜事。”

“《上家人子》，中家人子”，视有秩斗食云。

师古曰：“家人子者，言采择良家子以入宫，未有职号，但称家人子也。斗食，谓佐史也。谓之斗食者，言一岁不满百石，日食一斗二升。”